*Lēmuma projekts*

**Par Alūksnes novada pašvaldības nekustamā īpašuma Brūža iela 1, Alūksnē, Alūksnes novadā atsavināšanu**

 Pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta otro daļu, 5. panta pirmo daļu, 8. panta otro daļu, 10. panta pirmo daļu, ņemot vērā Attīstības komitejas 16.10.2023. lēmumu (protokols Nr.10, 1. p.), Nacionālās kultūras mantojuma pārvaldes Vidzemes reģionālās nodaļas vēstuli, kas 09.11.2023. saņemta Alūksnes novada pašvaldībā un reģistrēta ar Nr. ANP/1-35/23/3915,

1. Nodot atsavināšanai Alūksnes novada pašvaldības nekustamo īpašumu Brūža iela 1, Alūksnē, Alūksnes novadā, īpašuma kadastra Nr. 3601 015 2601, kas sastāv no nedzīvojamās ēkas, palīgēkas un zemesgabala 1008 m² platībā.
2. Noteikt atsavināšanas veidu – pārdošana izsolē.
3. Nosacītās cenas noteikšanu un izsoles organizēšanu uzdot veikt Alūksnes novada pašvaldības Īpašumu atsavināšanas komisijai.
4. Iekļaut izsoles noteikumos šādu nosacījumu - nekustamā īpašuma Brūža iela 1, Alūksnē, Alūksnes novada pircējam 24 (divdesmit četrus) mēnešus no nekustamā īpašuma reģistrācijas zemesgrāmatā uz pircēja vārda, jānodrošina Alūksnes novada pašvaldības iestādei “SPODRA” telpu nomas tiesības, nosakot nomas maksu ne lielāku par 4,64 EUR par 1 (vienu) telpas kvadrātmetru mēnesī, neieskaitot pievienotās vērtības nodokli.
5. Izsoles noteikumus un rezultātus publicēt Alūksnes novada pašvaldības interneta vietnē www.aluksne.lv.